

|  |
| --- |
| **Referat** |
| **Prosjekt** | Alrek helseklynge |
| **Organ** | Styringsgruppen  |
| **Sted** | Møterom Tarlebø 2F15, 2. etg. nybygg Alrek, Årstadveien 17 | **Dato:** | 02.10.2023 |
|   |   | **Kl:** | 14.00 – 16.00 |
|   |
| **Organisasjon** | **Navn** | **Kode** | **Møtt** |
| Universitetet i Bergen, leder | Karsten Specht | KS | x |
| Universitetet i Bergen, rektorat | Gottfried Greve | GG |  |
| Universitetet i Bergen - DPF | Norman Anderssen | NA | x |
| Universitetet i Bergen - MED | Per Bakke | PB | x |
| Bergen kommune | Trond Egil Hansen | TEH | x |
| Bergen kommune, BKSI | Nina Bolstad | NB | x |
| Bergen kommune, BHO | Ingelin Søraas | IS |  |
| Høgskulen på Vestlandet | Monica Wammen Nortvedt | MWN | x |
| Høgskulen på Vestlandet | Øyvind Midtbø Berge | ØMB |  |
| NORCE | Priyanthi Borgen Gjerde | PBG | vara |
| Helse Bergen | Randi-Luise Møgster | RLM | x |
| Haraldsplass Diakonale sykehus | Rebekka Ljosland | RL | x |
| Folkehelseinstituttet | Øystein Vedaa | ØV | x |
| Vestland tannhelsetjeneste/ Vestland fylkeskommune | Ellen Berggreen | EB | Teams |
| VID | Elisabeth Jeppesen | EJ | vara |
| Studentrepresentant | Siw Karina Wolfe | SKW | x |
| Brukerpanelet – leder og nestleder | Eli Sjo og Jette Lunemann Hansen | ESJLH | xx |
| Observatører: |   |   |  |
| Kommunikasjonsforum | *Under avklaring* |   |  |
| Klyngefasilitator Alrek helseklynge | Berit Angelskår | BA | X |
| Sekretariat: |   |   |  |
| Universitetet i Bergen – adm MED | Kristin Walter | KW | X |
|  |  |  |  |  |  |

Fra VID deltok Anita Lyssand som vara, fra NORCE Tonje Fyhn. Eileen Langedal og Lill Susann Ynnesdal Haugen møtte under o-sak 30-23 om status fra arbeidsgruppe brukermedvirkning.

**Sak 29-23** **Godkjenning av innkalling, saksliste og referat fra forrige møte**

Innkalling, saksliste og referat ble godkjent uten merknader. Ingen saker meldt under Eventuelt. [Lenke til dokumenter for arbeidsgruppen i Teams](https://teams.microsoft.com/l/channel/19%3Ae57cd322fdb948ccbadef480e9d302e6%40thread.tacv2/Arbeidsgruppen%2520Alrek%2520helseklynge?groupId=c20ec7be-405f-4e2d-9bc9-99aac19c7a02&tenantId=648a24bc-a98d-4025-9c60-48c19a142069) [Lenke via Sharepoint](https://universityofbergen.sharepoint.com/sites/TEAM_FellesteamAlrekhelseklynge_General/Shared%20Documents/Forms/AllItems.aspx?RootFolder=%2Fsites%2FTEAM%5FFellesteamAlrekhelseklynge%5FGeneral%2FShared%20Documents%2FArbeidsgruppen%20Alrek%20helseklynge&FolderCTID=0x012000CD85BF867925D2438068FDCBFB49C6F4)

**Sak 30-23 Statusrapport fra arbeidsgruppen for Ressurs- og kompetansesenter for brukermedvirkning**

Eileen Langedal (Bergen kommune) og Lill Susann Ynnesdal Haugen (UiB) ga en løypemelding fra brukermedvirkningsgruppen.

Gruppen anbefaler - som sist - en trinnvis opptrapping. De samler fremdeles innsikt, og fokuserer på at klyngen har mye menneskelig kapital. Gjennomførte en workshop i august, deltok i møte med brukerpanelet i september, har videre planlagt en work-shop 10. november. Må finne ut hva partnerne kan bidra med av ressurser. Ser det som viktig å bygge ned siloer, bygge opp et aktivt felleskap der en kan dele erfaringer og verktøy.

Etter innspill fra styringsgruppen sist har de sett nærmere på utredning av behovet for en egen koordinator og på erfaringer med tverrfaglige sentre nasjonalt. De har foreløpig ikke funnet eksempler på tilsvarende type initiativ som går på tvers – slik som i Alrek helseklynge, men er fremdeles åpne for å finne ut av hvordan dette gjøres andre steder. Ved å satse på brukermedvirkning i Alrek ønsker en å gjøre noe sammen som vi ikke klarer å få til hver for oss. Det handler også om styrking av brukermedvirkning i forskningsprosjekter.

Styringsgruppen tok opp spørsmålet om alternativ organisering, om det har vært drøftet at ressurser for brukermedvirkning kunne eksistert innenfor rammen av en faggruppe i Alrek? Eller må det være et annet konsept, slik som ressurs- og kompetansesenter e.l.?
Faggrupper kan være et reelt alternativ. En styrket funksjon må kunne passe innenfor Alrek sin struktur, og om nødvendig må en gjøre et organisatorisk grep for å få det til.

**Sak 31-23 Orienteringssaker**

* **Oppdateringer fra klyngefasilitator BA**

Om nylig gjennomførte Alrekdager; Estimat på 700 deltakere på et eller flere arrangement totalt sett. Det ble blant annet arrangert digitale seminarer for å møte behov formidlet av Styringsgruppen tidligere. Arbeidslivstorget ikke like godt besøkt som i fjor, men suksess med Day Zero temadag, forskernatt og panelsamtaler. Styringsgruppen ga god tilbakemelding på Alrekdagene totalt sett, og programkomiteen får ros. Det ble ikke gjennomført evaluering av arrangementene via skjema dette året, begrenset nytteeffekt fra tidligere evalueringer. Faglig forum vil evaluere.

Planleggingen av kommende DigitalHelse2024, tidligere digital helse-dager (29.- 30.mai 2024) er godt i gang; aktuelle tema om bærekraftig helse, kompetanse for fremtiden og kunstig intelligens.

Dialog med Eitri om samarbeid: Eitri har forankring mot spesialisthelsetjenesten, dersom Eitri skal være inngangsport for start-ups; hvordan ivareta kommunehelseperspektivet? Kan Alrek bidra til å sikre det kommunale perspektivet, at Eitri får hele helsetjenesten med? Styringsgruppen ønsker å få opp en sak om samarbeidet med Eitri seinere, som en videreføring av denne o-saken.

* **Budsjett 2024** – Partnerne sluttet seg til forslaget om den generelle økningen i epost-runde etter forrige møte. Budsjettet styrker midler til kommunikasjon.
* **Utlysning av samarbeidsmidlene for 2024** Det ble vist til nylige utlysninger:
[Utlysning av samarbeidsmidler 2024 - Alrek (alrekhelseklynge.no)](https://alrekhelseklynge.no/nyheter/utlysning-av-samarbeidsmidler-2024/)

[Utlysning midler fra Rebekka Ege Hegermanns Legat - Alrek (alrekhelseklynge.no)](https://alrekhelseklynge.no/nyheter/utlysning-midler-fra-rebekka-ege-hegermanns-legat-2/)

**Sak 32-23 Forslag til mandat for nytt utdanningsforum**

Sak utsatt fra sist møte. Innledning ved KS om målsettingen med et nytt fora for utdanning under Alrek.

Styringsgruppen kom med ulike innspill:

* Kan et forum inkludere en målsetting om å utvikle et Senter for fremragende utdanning (SFU)?
* Viktig at vi ikke bygger opp parallelle strukturer mellom partnerne med utdanning som tema
* Helse Bergen informerer om at det nylig er vedtatt at helsefellesskapet for Helse Bergen og samhandlingskommunene ønsker å inkludere UH-sektoren i et felles fora. Den paraplyen vil kunne ivareta mange av intensjonene som er skissert for utdanningsforum i Alrek.
* HVL samarbeider med enda flere kommuner, kan et fora dekke alle?
* Vil et slikt fora bli for sterkt styrt fra spesialisthelsetjenesten?
* Et fora som primært inkluderer Bergen kommune, som eneste kommunepartner i Alrek, hvordan kan det utvides til å inkludere også omkringliggende kommuner?
* Kan vi utfylle hverandre i stedet for å konkurrere?
* Viktig å huske at det er studentene som er i praksis, ivareta studentperspektivet.
* Praksisveilederes perspektiv - med ansvar for studenter fra våre ulike utdanningsinstitusjoner – har også stått sentralt når behov for et utdanningsforum har vært drøftet

Drøfting av hva et utdanningsforum kan/skal være må avstemmes mot hva som ev kan ivaretas innenfor samarbeidsstrukturen i helsefelleskapet.

Styringsgruppen vil avvente videre vedtak om et utdanningsforum i Alrek til en har funnet mer ut av hva helsefellesskapet ivaretar av behov søkt dekket i mandatet til forumet. Det ønskes en nærmere presentasjon av intensjonene med helsefellesskapets forum og hvordan styring og prosesser vil foregå. RLM, RL og TEH har ansvar for å melde tilbake til Styringsgruppen.

Må videre se om det blir behov for et eget organ i Alrek som omhandler samarbeid om utdanning, kvalitet i praksis etc.

**Sak 33-23 Klyngefasilitator – endring av betegnelse**

Sak utsatt fra sist møte. Saksnotat og mandat med aktuelle justeringer var vedlagt.

Drøfting av om en endring til betegnelsen daglig leder kan medføre at det oppstår nye misforståelser, for en daglig leder vil vanligvis ha ansvar for tilsatte, økonomi og resultat. I helseklyngen handler det i større grad om prosessledelse; å lede og legge til rette for prosesser som gir oss alle sammen et bedre resultat.

Betegnelsen *klyngeleder* ble foreslått, og det ble argumentert for at den vil fungere bedre for aktiviteten i klyngen. Styringsgruppen foretrekker den betegnelsen fremfor daglig leder.

**Vedtak:** Styringsgruppen støtter forslaget om at betegnelsen klyngefasilitator endres til klyngeleder for Alrek helseklynge med umiddelbar virkning. Justering av mandatet gjøres i tråd med endringen.

**Sak 34–23 Rekruttering til studentpanelet**

Innledning v/SKW. Studentpanelet ønsker å videreføre de gode strukturene som er etablert, og i saksnotatet har de kommet med forslag til hvordan det kan stimuleres. De har ønske om en stabil god struktur, som også gjør rekruttering lettere. For panelet er det viktig å ha tid og mulighet til å gå på møter og samlinger, og ber om at utdanningene ser på hvordan det kan legges til rette.

Innspill om at noen av de foreslåtte tiltakene (fritak fra undervisning, studiepoeng e.l.) kan være vanskelig, men at en snarlig kan møtes og drøfte løsninger. Et aktuelt tiltak er å se på læringsmål for aktuelle emner og vurdere om det er emner der det å være representant i studentpanelet kan ha relevans for å oppnå læringsutbyttet. Det kan være emner der panelet kan være en alternativ læringsarena, eller emner der kompetanse om samhandling er relevant og kan inngå/godkjennes. Ved innkalling til et møte ønskes det at utdanningsinstitusjonene på forhånd bes om å gjøre en sondering av aktuelle emner i tråd med punktene over.

Det ble også drøftet at direkte oppnevning til panelet fra studentråd eller /-utvalg kan være et alternativ, eventuelt at noen studenter kan ha doble roller i studentdemokratiet.

**Vedtak:** Styringsgruppen stiller seg bak ønsket om nye tiltak for å bedre rekrutteringen til Studentpanelet, og utdanningsinstitusjonene bes drøfte forslag til løsninger som er skissert i innspillet fra panelet. Forslag til løsninger fra utdanningsinstitusjonene oppsummeres i samlet møte med Studentpanelet innen utgangen av høstsemesteret.

**Sak 35-23 Samarbeid med NAV – drøfting** Oppfølging fra sist møte.

Representantene var forberedt på at en i møtet ønsket innspill om samarbeidsflatene med NAV med tanke på en ev fremtidig samarbeidsrelasjon.

BA oppdaterte styringsgruppen på at det nettopp har kommet henvendelse til Alrek fra fylkesledelsen i NAV (NAV stat, arbeid og inkludering) hvor de ber om et møte for å drøfte søknad om partnerskap i klyngen.

Kort drøfting av aktuell samarbeidsrelasjon; samarbeid vedr. tjenesteutøvelsen eller kobling mellom arbeid og helse?
Sondering av en faggruppe for arbeid og helse eller arbeidsmedisin kan være aktuelt.

Styringsgruppen ønsker at NAV inviteres til å komme og presentere seg i kommende møte 11. desember.